google/wiki40b huggingface dataset:
Malta internasjonale lufthavn

Malta internasjonale lufthavn (IATA: MLA, ICAO: LMML) ligger 5 kilometer sørvest for hovedstaden Valletta. Flyplassen er base for Air Malta og Ryanair.
Kamayo

Kamayo (kinamayo eller alternativt stavet camayo), også kalt kadi, kinadi eller mandaya er et mindre  austronesisk språk på midtre østkyst av øya Mindanao i  Filippinene.

Utbredelse

Språket brukes i noen deler av provinsen Surigao del Sur (i byen Bislig og i kommunene Barobo, Hinatuan, Lingig, Tagbina, Lianga, San Agustin og Marihatag) og i provinsen Davao Oriental. Det er dialektforskjeller mellom kommunene. Folk fra Lingig har en særlig distrikt dialekt, med klare skiller fra andre kommuner. Ethnologue opplyser at kamayo også forefinnes i grensetraktene i provinsen Agusan del Sur og dessuten i Davao Oriental i området mellom Lingig og Boston.

Dialekter

Kamayo benyttes ikke minst av folkegruppen mandaya in Davao Oriental. Det er nært beslektet med tandaganon og surigaonon. Dialektvariasjoner er også oppstått ved møtet med for eksempel cebuano i barangayene Mangagoy og Pob. Bislig. 
Stedene Barobo, Hinatuan og Lingig har en ganske distinkt dialekt. Vanligvis tilføyes et suffiks til de fleste adjektiver i deres superlative former; for eksempel er ordet «gamay» i cebuano (morsk:liten) her blitt til gamayay mens ordet  «dako» (norsk: stor) er dako-ay i Bislig.
Dialektene har hovedklassifoseringene North Kamayo og South Kamayo (Ethnologue).
MY «Faun»

Historikk

Båten ble bygget som en yacht for sønnen til statsminister Christian Michelsen, Einar Michelsen. Den kostet kr. 33.000,- som ny i 1916. Båtbyggeriet var etablert av ingeniøren August Moldestad. Han hadde studert skipsbygging i England, og Fauns utforming bar preg av det. Faun hørte til Gamlehaugen, boligen til Christian Michelsen, frem til 1925. Båten ble deretter eid av en rekke kjente redere og forretningsfolk i Bergen. I 1955 ble den overtatt av Bergenshalvøens Kommunale Kraftselskap (BKK). Den ble da brukt i forbindelse med den store kraftutbyggingen i Matrefjella.
I 1993 overtok Hardanger Fartøyvernsenter båten, og i 2005, 100 år etter at Christian Michelsen ledet Norge ut av unionen med Sverige, stod Faun ferdig restaurert. Restaureringen kostet nær 4,3 millionar kroner, og båten fremstår etter restaureringen slik den ble bygget. Den har mahogni-innredning, plysjtrukne seter og fasettslipte vinduer. Mesteparten av utstyr og inventar var intakt fra 1916, og er tatt med i opprustingen av båten.
Det er mulig å leie Faun med mannskap fra fartøyvernsenteret. Båten er egnet til kortere eller lengre turer i Hardangerfjorden eller i farvann rundt Bergen.
Spektrometer

Spektrometer er et optisk instrument for å dele opp lys i dets spektrum for å kunne analysere hvilke bølgelengder det inneholder. En inngangsspalte behøves når kilden er utbredd. Det innkommende lyset spres ved hjelp av et diffraksjonsgitter eller en prisme. Et spektrometer kan benyttes innen astronomien for å analysere hvilke grunnstoff en stjerne inneholder, eller innen kjemien for å studere grunnstoffets egenskaper.
Siccar Point

Siccar Point er en odde på Skottlands østkyst i Berwickshire i regionen Borders.
Stedet er er en av verdens mest berømte geologiske lokaliteter etter at James Hutton gjorde bruk av den som bevis for sin revolusjonerende teori om den geologiske syklus.
Her ligger lag av rød sandstein over eldre, nesten vertikalt stilte lag av gråvakke. Hutton forsto at her måtte de eldre lagene, etter å ha blitt avsatt i et hav og siden herda til fast fjell, være blitt heva over havnivå og skråstilt. Deretter var de blitt utsatt for erosjon og igjen dekka av hav der rød sand så var blitt avsatt og herda til sandstein.
Diskonformiteten mellom de to laga har fått navnet «the Hutton Unconformity».
Kij

Kij-øya (russisk: Кий-остров) er ei øy i Onegabukta i Kvitsjøen, 8 km fra kysten og 15 km fra byen Onega. 64°00′N 37°52′Ø 
Den er 2 kilometer lang, fra nordvest til sørøst, mens bredden varierer fra 200 til 800 meter. Landskapet består av brede sandstrender, granskog rik på bær, og store steiner. 
Kij-øya er kjent for Krestnyjklosteret, med dets spesielle historie og arkitekturhistorisk bemerkelsesverdig interessante bygninger. Tusenvis av turister besøker øya hvert år.

Historie

I 1632 forsøkte den fremtidige patriark Nikon å rømme fra Solovki til Kozjeozero-klosteret i sør. Som Nikon senere erindret, brøt en storm løs og livet hans var i fare. Munken begynte å be til det hellige kors, og snart ble båten hans kastet i land på Kij-øya, hvor han reiste et trekors for å takke himmelen. 
Tjue år senere dro han fra Novgorod til Solovki for å hente relikviene til metropolit Filip til Moskva. Underveis besøkte han Kij-øya og var tilfreds over å se at trekorset hans fremdeles stod oppreis. Da han ble patriark et år senere beordret Nikon at det skulle etableres et kloster på stedet. Kirken ble dedikert til Det sanne kors i 1656.
Under Nikon's overoppsyn ble Kij-ostrovskij Krestnyj Monastyr (russisk: Кий-островский Крестный монастырь) et av regionens rikeste klostre. Patriarken sendte munkene et enormt kors av sypress, bestilt av han i Palestina som «en eksakt kopi av Det sanne kors» og overdådig dekorert med juveler. I 1660 besøkte han klosteret for siste gang, og bodde der i et år. Det antas at den egensindige patriarken personlig valgte beliggenheten til og designet de fleste bygningene for å passe sin egen smak. Den var for hans eget bruk at det ble bygget et enkelt korloft inne i katedralen. En stor del av klosterets bygninger, inkludert katedralen, ble konstruert av lokal granitt, for å være i harmoni med de steinete omgivelsene. Etter Nikon's fall forfalt klosterbygningene og dets eiendommer ble ekspropriert. Den britiske Royal Navy plyndret øya under krimkrigen, den 9. juli 1854. Året etter ble den ødelagt av brann men Den hellige synode bestemte seg for å restaurere komplekset. Kommunistene oppløste klosteret i 1922.

Bygninger

Granitthøydene på øya krones av den firesøylede Korskatedralen, dedikert i Nikon's tilstedeværelse 4. september 1661. Dens monumentale proporsjoner er bevisst arkaiske, men den samlede effekten er uvanlig luftig og lys for tradisjonell russisk arkitektur. Det var tidligere tre kupler, men bare den midterste er igjen. Andre bygninger fra Nikon's periode er kapellet over brønnen (1661), den toetasjes Jomfrufødselskirken (1689), den stygt skadede Allehelgenskirken (1661), og diverse andre bygninger.
Emetofobi

Emetofobi er en fobi for å kaste opp.
Kauslands båtbyggeri

Kauslands båtbyggeri var et båtbyggeri som holdt til på Kleppholmen i Sund kommune. Byggeriet ble startet i 1942 av Lasse Berentin Kausland og var i drift til 1987. Båtbyggeriet lå i Kleppevik på en festet tomt (jf.bnr. 36). Broren til Lasse, Sigurd Kausland var med fra 1946 til 1950-tallet. Byggeriet var derfor kjent som brødrene Kauslands båtbyggeri.
Kauslands båtbyggeri bygget trebåter, plastbåter og aluminiumsbåter opp til 65 fot og utførte mange reparasjoner. På det meste var det 13 menn i arbeid. Etter andre verdenskrig gikk mye av arbeidet i reparasjoner og ombygginger. Driften ble avviklet i 1987.

Båttyper

Kauslands båtbyggeri ble i den tidlige driften kjent for sin 25-fots krysser Krossfjordkryssar, dette var en forgjenger til dagens sjark og varianter av slike båter var populær på vestlandet til både fiske og fritid. Senere ble det bygget skyssbåter, arbeidsbåter og spesialbestilte båter etter tegninger fra blant annet Furuholmen.
I 1980-årene ble det bygget aluminiumsbåter ved verftet. Båtene ble kalt Pondus og ble i hovedsak solgt til oppdrettere og entreprenører.
Den mest kjente båttypen fra byggeriet er imidlertid plattgatteren, som var en solid og for sin tid en rask båt. Båtene ble bygget i forskjellige størrelser, og brukt til familieturbåter, arbeidsbåter og skyssbåt, som for eksempel «Nordvik».
Jan Honningdal

Livshistorien

Jan Honningdal vokste opp i Ålesund. Sammen med foreldrene gikk han i Ålesund frikirke. Han deltok tidlig med sang i menigheten. Moren spilte piano, mens Jan stod på en skammel for å kunne se over kanten på prekestolen. Han var aktivt med i sangkor, korps og band. 
På 1970-tallet kom han i kontakt med Jesusbevegelsen og Ung Visjon i Molde. 
I 1976 opplevde Jan Honningdal å bli fylt av Den hellige ånd, denne opplevelsen forandret hans liv på den måten at han fikk en større frimodighet og vitnetrang. Samme året ble Åse Søndagsskolehus, i Spjelkavik ved Ålesund, et frittstående bedehus (? frimenighet). Mange unge søkte til menigheten. Møtene var preget radikal kristen forkynnelse med helbredelse for syke. I dette miljøet ble Jan med i bandet Zadok, som er hebraisk og betyr rettferdiggjort. Bandets mål var å spille på heltid. Etterhvert viste det seg at det ikke ble noen bandkarriere.
I 1977 begynte Jan på et tre måneders disippeltreningskurs i regi av Ungdom i Oppdrag. Fra da av har han vært engasjert i dette arbeidet. Til å begynne med som selger av litteratur for Ungdom i Oppdrags forlag Prokla Media. Senere hadde han et opphold hvor han noen år kjørte lastebil og avtjente verneplikten. Han har i en årrekke vært fulltidsansatt i Ungdom i Oppdrag, som lovsangsleder.
Om sommeren kjører Jan turisttog i Ålesund. Dette eier han sammen med sin bror Nils-Ivar Honningdal.

Sangforfatter

Jan Honningdal har skrevet rundt 200 sanger, de fleste i sjangerne lovsang og pop. Mange av sangene er mye brukt i menigheter både i Norge og utlandet.  Flere av sangene er oversatt til mer enn 20 språk. 
Sangen Majestet, konge i evighet er trolig den mest brukte av sangene, den synges blant annet i undergrunnsmenighetene i Kina. Sangen lå bortgjemt i tre år før den ble tatt fram på begynnelsen av 1990-tallet, i anledning den første nyttårsfestivalen, i låven på gården Grimerud ved Hamar. Her ble den fremført offentlig første gang. Siden kom den som tittelspor på albumet Majestet i 1992.  Dette albumet var ment til intern bruk under Ungdom i Oppdrags festivaler på Grimerud, men endte i stedet opp som Jan Honningdals mest solgte album, og har solgt over 16 000 eksemplar bare i Norge.

Lovsang

Jan Honningdal, mangeårig lovsangsleder i Ungdom i Oppdrag (UiO). Han har uttalt at målet er hver gang å finne sanger hvor både barn og eldre kan være med å lovsynge.  
Lovsang innen kristen sangtradisjon oppstår som en naturlig følge av kjærlighetsforholdet til Jesus. Lovsang har  ingenting med musikkinstrumenter eller musikkstil å gjøre, men synges i takknemlighet for alt som Gud har gjort for menneskene. Gud har behag i at mennesker  gir sitt hjerte til Jesus og takker ham. I lovsangen kommer Gud nær. Lovsang er ikke noe som karismatiske menigheter har funnet opp, men har eksistert siden kong Davids tid.
Sideveksling

I operativsystemer er sideveksling en form for minnehåndtering hvor en datamaskin lagrer og henter data fra et sekundært datalager for bruk i hovedminnet. Operativsystemet henter data fra et sekundært datalager (for eksempel et platelager) som er inndelt i datablokker av fast størrelse kalt sider. Sideveksling er en viktig del av virtuell hukommelse i moderne operativsystemer, som bruker et sekundært lager for programmer som skal utføres i hovedminnet.
Yoann Kowal

Karriere som junior

Kowal deltok ved junior-VM i friidrett 2006 i Beijing. Her kom han på niendeplass i kvalifiseringsheatet, med tiden 8.58,74, og nådde ikke finalen. Willy Rutto Komen vant gullet i denne øvelsen. 
Året etter deltok han ved U23-EM i friidrett 2007 i Debrecen, der han vant sitt kvalifiseringsheat, med ny personlig rekord på 8.36,11, men endte sist av de som fullførte finalen. Han løp på 9.41,75 og endte på 11.-plass.

Karriere som senior

I 2008 ble han fransk mester på 1500 meter, men greide ikke å kvalifisere seg til Beijing-OL. Året etter markerte han seg internasjonalt, da han fikk bronse på 1500 meter ved EM i friidrett innendørs 2009 i Torino, bak Rui Silva og Diego Ruiz. Han deltok også ved U23-EM i friidrett 2009 i Kaunas, der han kom på sjetteplass. Ved Lag-EM i friidrett 2009 kom han på tredjeplass på 1500 meter, igjen slått av Silva og Ruiz. Han ble også fransk mester i terrengløp, lang løype, dette året. 
I 2010 deltok han ved EM i friidrett 2010 i Barcelona, der han kom på femteplass, og IAAF Continental Cup i Split, der han kom på syvendeplass. Som i 2008 ble han fransk mester på 1500 meter.
Han deltok ved EM i friidrett innendørs 2011, der han ble slått ut i kvalifiseringen, og nådde ikke finalen. Ved VM i friidrett 2011 ble han slått ut i semifinalen på 1500 meter.
Ved VM i friidrett innendørs 2012 nådde han finalen på 3000 meter, og endte på tiendeplass med tiden 7:47,81.
I det franske mesterskapet i 2017 tok han gull på 3000 m hinder.
Manchester United FC i 2016–17

Tabell
Hjertnes (Nøtterøy)

Hjertnes er en gård nordøst på Nøtterøy i Færder kommune. Den befinner seg nede ved vannet, like sør for småbåthavna på Rosanes. Den har adresse i Smidsrødveien.
Gårdsbygningene ble oppført i 1878 av Lauritz August Hansen etter at han hadde kjøpt de to parsellene Smidsrød Øde og en del av Holmen Eng i 1875.
Ninghai

Ninghai (kinesisk: 宁海县; pinyin: Nínghǎi Xiàn) er et fylke i byprefekturet Ningbo i provinsen Zhejiang i Folkerepublikken Kina.
Befolkningen var på 579 575 innbyggere i 1999.
Ninghai kullkraftverk ligger i fylket.

Kulturminner

Ninghais gamle teaterscene (Ninghai gu xitai, 宁海古戏台) ble i 2006 tilføyd på Folkerepublikken Kinas liste over kulturminner.

Jernbane

Høyhastighetsbanen Ningbo–Taizhou–Wenzhou-banen går gjennom området.
Dereje Alemu

internasjonal karriere

Han var med i troppen til Etiopia i African Nations Championship i 2014. Laget ble eliminert i gruppespillet etter å ha tapt for Kongo, Libya og Ghana.
Long-Term Capital Management

Long-Term Capital Management (LTCM) var et hedgefond som ble dannet i 1994 av John Meriwether, tidligere visestyreleder og sjef for obligasjonshandel i Salomon Brothers. I styret var blant andre Myron Scholes og Robert C. Merton, som delte Nobelprisen i økonomi i 1997.
Selskapet var ekstremt suksessrikt i starten, med årlige utbytter på over 40 % de første årene. I 1998 tapte det derimot 4,6 milliarder dollar på mindre enn fire måneder. Fondet holdt på å kollapse, og for å unngå at det trakk det internasjonale finansielle systemet med seg i kollapsen ble fondet reddet av myndighetene. Fondet ble lagt ned i 2000.
LTCM var det vanligste symbolet på risikoen i hedgefondbransjen fram til finanskrisen i 2008.
Juan Soler (Uruguay)

Transport

Ruta 11 forbinder Juan Soler med Atlántida i  Canelones.
Norway Pelagic

Virksomhet

Norway Pelagic har eierskapsinteresser i femten produksjonsanlegg langs norskekysten. Heleide anlegg ligger på Sommarøy, Lødingen, Bodø, Liavåg, Selje, Måløy (3 anlegg), Kalvåg, Florø, Austevoll og Karmøy. Delvis eide anlegg er Modolv Sjøset AS, Træna, Sir Fish AS, Sirevåg, og North Capelin Honningsvåg AS, Honningsvåg. I tillegg eier selskapet 25% av aksjene i selskapet Shetland Catch Ltd, Shetland, UK. Selskapets hovedvirksomhet er produksjon av rundfrossen og fileter av sild, rundfrossen makrell og lodde. Andre produkter er hestemakrell, makrellfilet, og rogn fra sild og lodde. Nesten hele produksjonen går til eksport, og de ​​viktigste markedene er Japan, Russland, Ukraina og Tyskland.
I 2009 ble Marine Stewardship Council-sertifisering tildelt Norway Pelagic for sin Chain of Custody Standards. De sertifiserte fiskerier er norsk vårgytende sild, nordsjøsild og makrell. Denne sertifiseringen garanterer at alle Norway Pelagics produkter av disse artene stammer fra bærekraftige fiskerier. I april 2012 ble imidlertid sertifiseringen av makrell suspendert, på grunn av kvotekonflikt mellom Norge/EU og Island/Færøyene.

Historikk og begivenheter

Norway Pelagic ASA ble etablert i 2007 gjennom en fusjon mellom Domstein Pelagic, Global Fish, Bergen Fiskeindustri, Koralfisk og Bernt Hansens Eftf. Ett år senere, i juni 2008, ble selskapet notert på Oslo Børs. I 2009 kjøpte Norway Pelagic Fryseriet i Lødingen, en produsent av sildeprodukter og lodde. I 2010, kjøpte Norway Pelagic også Emy Fish og Brødr Myhre, to fabrikker i Måløy som spesialiserer seg på filetprodukter.
I juli 2010 kjøpte Austevoll Seafood ASA Domstein ASAs aksjer, og ble største aksjonær. I juni 2011 ble Austevoll Fisk AS fusjonert med Norway Pelagic AS som i praksis integrerte Austevolls pelagiske virksomhet for menneskemat i Norway Pelagic. Fusjonen ble gjennomført med oppgjør i Norway Pelagic-aksjer 
I august 2011 ble hovedkontoret flyttet fra Måløy til Ålesund.
Matchbox (sang fra 1957)

Bakgrunn

Carl Perkins' far, Buck var tilstede i Sun Studio da «Your True Love» ble inspilt 4. desember 1956. Han foreslo for sønnen at han også skulle spille inn «Match Box Blues» som var utgitt på plate av båede Blind Lemon Jefferson i 1927 og The Shelton Brothers i 1930 og igjen i 1947. Buck kunne bare noen få strofer, og Carl Perkins gjentok dem mens pianist Jerry Lee Lewis hørte på. Lewis startet et boogie-woogie riff på sitt instrument, og dermed improviserte Carl frem en passende melodi og improviserte fram teksten. Etter hvert var sangen fiks ferdig.

The Beatles' versjon

The Beatles spilte «Matchbox» på spillejobber fra 1960 – 1962. Pete Best sang den helt til han sluttet i august 1962. Etter det tok John Lennon over som vokalist.
De spilte den inn 1. juni 1964 i Abbey Road Studios. De spilte inn fem tagninger hvor Ringo Starr sang og spilte trommer samtidig. Produsent George Martin spilte piano og i siste verset tar han den samme kjappe piano-effekten som han ville gjøre drøyt fire måneder senere på «Rock and Roll Music». Gruppen hadde forøvrig besøk av Carl Perkins i studio mens de spilte inn sangen.
Både George Harrisons gitarsolo må ha blitt spilt inn to ganger, siden den lyder forskjellig mot slutten i mono kontra stereo-versjonen. Det samme gjelder Starrs vokal som muligens er spilt inn hele to ganger til. På slutten av nest siste vers, forveksler han ordene i mono-varianten.
Mimecyroschema

Utbredelse

Arten er kjent fra Kamerun.
Astrid Øyre Slind

Idrettskarriere

Øyre Slind debuterte i verdenscupen i 2008/2009 sesongen i Davos med en 22.-plass på 10 km klassisk. Hun har videre fulgt opp med en 27.-plass på 10 km klassisk i Val di Dentro i februar 2009.
Under U23-VM på ski i januar 2009 fikk hun sølv på jaktstarten. 
Under U23-VM 2010 i Tyskland vant hun gull i 15 km skiathlom (7,5 km klassisk + 7,5 km fristil), foran Hilde Lauvhaug. Under NM på ski 2010 senere i januar fikk hun bronse i lagsprint, sammen sin tvillingsøster Silje Øyre Slind. Britt Ingunn Moian Nydal og Celine Brun-Lie vant gull på denne distansen.
Hun kom på sjetteplass i Ski Classics 2015/16, og ble nummer tre sammenlagt i Ski Classics 2016/17. Hun vant løpet Ylläs–Levi Ski Marathon 2018 i Ski Classics 2017/18. Hun kom på fjerdeplass sammenlagt i Ski Classics 2017/18. Hun ble nummer to i Ski Classics 2018/19 der hun vant Reistadløpet og Ylläs–Levi Ski Marathon og kom på andreplass i Engadin Skimarathon og Kaiser Maximilian Lauf.
Manifold

Manifold  eller grenrør er en del på stempelmotorer som fordeler luft og eventuelt bensin fra forgasser til innsugningsinntaket på flere sylindre (innsugningsmanifold), eller samler eksos fra flere sylindre til ett enkelt eksosrør (utblåsnings,eller eksos manifold). Navnet «manifold» hentyder sannsynligvis til at luft fra ett rør skal fordeles til flere rør, og at eksos fra flere rør skal samles i ett rør. Grenrørene skal sørge for at gassen har riktig retning og for at det er liten luftmotstand, så motorkraften ikke tapes til annet enn fremdrift.
I hver ende er det feste for bolter til forgasser, luftfilter, topplokk og eksosrør. Siden det er viktig at det ikke er lekkasje i disse overgangene, er det viktig å bruke nye pakninger hver gang manifolden er løsnet.
Siden manifoldene har en komplisert form, er de vanligvis laget i støpt metall.

Innsugningsmanifold

På motorer med forgasser er innsugningsmanifolden forbindelsen mellom forgasseren og topplokket. På motorer med direkteinnsprøyting finnes ikke forgasser, så der fører innsugningsmanifolden luft fra luftfilteret via luftmengdemåleren til topplokket.

Eksosmanifold

Eksos fra flere sylindre skal samles fra topplokkene til ett eller to eksosrør.
Mohicanville (Ohio)

Historie

Mohicanville ble opprettet i 1833. Samfunnet har fått sitt navn etter elven som renner i nærheten: Mohican River. Et postkontor kalt Mohican ble opprettet i 1837, og var i drift til 1907.
Armée de terre

Armée de terre er Frankrikes hær. Sammen med marinen (Marine nationale), flyvåpenet (Armée de l'air) og gendarmeriet (Gendarmerie nationale) utgjør  Armée de terre Frankrikes forsvar. 
De franske landstridskreftene har 122 500 mann under våpen (2013). Dette omfatter også Fremmedlegionen med en styrke på  7 300 og marineinfanteri på  12 800.
Tahir ibn Husayn

Tahir ibn al-Husayn (arabisk, persisk: طاهر بن حسين) (død 822) var general og guvernør under abbasidekalifatet. Spesifikt tjente han under al Mamun og ledet hærene som beseiret al-Amin og gjorde al-Mamun til kalif.
Etterpå ble Tahir utnevnt til guvernør i Persia. Tahir erklærte seg i 822 uavhengig fra abbasidenes imperium ved å unnlate å nevne al-Mamun under en fredagsbønn. Da han døde samme natt ble likevel sønnen Talha ibn Tahir utnevnt til å fortsette i farens stilling. Dette etablerte tahiridenes dynasti som hersket over en delvis autonom stat i det østlige Persia.
Tahir gav den kristne teologen Teodor Abu Qurrah (død ca. 830) i oppdrag å oversette den pseudo-aristoteliske De virtutibus animae til arabisk fra gresk. Tahir er også kjent for sitt brev fra 821 til sønnen Abd Allah ibn-Tahir som var utnevnt til guvernør i Egypt. Brevet er i sjangeren fyrstespeil, og gir råd om statsmannskunst og ledelse. Brevet fikk vid utbredelse i sin samtid, og er også gjengitt av Ibn Khaldūn.
Kantine

Kantine er et spisested, som regel for ansatte i en bedrift, soldater i en militærleir eller andre assosierte persongrupper som eksempelvis studenter på et universitet. Kantiner er vanlig ved skoler, offentlige virksomheter og privat næringsliv med flere ansatte.

Etymologi

Den etymologiske opprinnelsen for begrepet kantine er fra det italiensk ordet som har betydningen «kjeller» eller «vinkjeller» I Italia kan betegnelsen cantina også referere til en type bar eller drikkested. Begrepet cantina kom inn i fransk språk en gang rundt 1710 som cantine, og hvor førstebokstav ble lest som en k-lyd, hvilket på norsk har gitt begrepet kantine, skrevet slik det uttales.

Funksjon som spisested

En kantine tilbyr bespisningsløsninger hvor det vanligvis er tatt hensyn den enkeltes bedrift eller organisasjon krav og ønsker som sammenstilles med muligheten til å tilby sunn og næringsrik mat. En velfungerende kantine med dyktige ansatte bidrar til økt trivsel, kan minske sykefraværet og gi bedre produktivitet for den enkelte som resultat.
I Norge er det vanlig å ha kantiner som er helt eller delvis subsidiert av bedriften/organisasjonen. Av skattemessige årsaker er de fleste kantiner en betaltjeneste hvor en betaler for maten, mens servicen er subsidiert av bedriften/organisasjonen.
Nomen nescio

Nomen nescio, forkortet N.N., brukes for å angi en anonym eller ikke-spesifikk person. Nomen nescio er latin for «jeg kjenner ikke navnet». Nomen nominandum «navnet som (her) skal nevnes». Notetur nomen «Skriv navnet»